Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ σχετικά με το Ευρωπαϊκό Ταμείο Περιφερειακής Ανάπτυξης (98/C 176/02) COM(98) 131 τελικό - 98/0114(SYN)

(Υποβλήθηκε από την Επιτροπή στις 19 Μαρτίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Ε,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Αποφασίζοντας με τη διαδικασία του άρθρου 189Γ της συνθήκης σε συνεργασία με το Ευρωπαϊκό Κοινοβούλιο,

Εκτιμώντας:

(1) ότι το άρθρο 130Γ της συνθήκης προβλέπει ότι το Ευρωπαϊκό Ταμείο Περιφερειακής Ανάπτυξης (ΕΤΠΑ) συμβάλλει στην διόρθωση των κυριοτέρων περιφερειακών ανισοτήτων στην Κοινότητα 7

(2) ότι ο κανονισμός (ΕΚ) αριθ. [. . .] του Συμβουλίου της . . ./1998, περί των γενικών διατάξεων για τα διαρθρωτικά ταμεία προβλέπει, στο άρθρο 2 παράγραφος 2, ότι κύρια αποστολή του ΕΤΠΑ είναι η στήριξη των στόχων αριθ. 1 και 2 όπως προβλέπεται στο άρθρο 1 του κανονισμού αυτού 7 ότι τα άρθρα 18 και 19 του ίδιου κανονισμού προβλέπουν ότι το ΕΤΠΑ συμβάλλει στη χρηματοδότηση της υπερεθνικής, συνοριακής και διαπεριφερειακής συνεργασίας δυνάμει των κοινοτικών πρωτοβουλιών 7 και ότι τα άρθρα 20 και 21 προβλέπουν ότι στηρίζει καινοτόμες ενέργειες στο κοινοτικό επίπεδο, καθώς και μέτρα τεχνικής αρωγής 7

(3) ότι οι κοινές διατάξεις των διαρθρωτικών ταμείων ορίζονται στον κανονισμό (ΕΚ) αριθ. [. . .] [περί γενικών διατάξεων για τα διαρθρωτικά ταμεία] 7 ότι χρειάζεται να διευκρινισθεί η φύση των μέτρων τα οποία είναι δυνατόν να χρηματοδοτούνται από το ΕΤΠΑ δυνάμει των στόχων αριθ. 1 και 2, των κοινοτικών πρωτοβουλιών και των καινοτόμων ενεργειών 7

(4) ότι χρειάζεται να διευκρινισθεί ποια είναι η συμβολή του ΕΤΠΑ, στο πλαίσιο της αποστολής του για την περιφερειακή ανάπτυξη, στην αρμονική, ισόρροπη και αειφόρο ανάπτυξη των οικονομικών δραστηριοτήτων, σε υψηλό βαθμό ανταγωνιστικότητας, σε υψηλό επίπεδο απασχόλησης, στην ισότητα μεταξύ των ανδρών και των γυναικών, και σε υψηλό επίπεδο προστασίας και βελτίωσης της ποιότητας του περιβάλλοντος 7

(5) ότι, στο πλαίσιο της αποστολής του, το ΕΤΠΑ χρειάζεται να υποστηρίζει το παραγωγικό περιβάλλον και την ανταγωνιστικότητα των επιχειρήσεων, ιδίως των μικρών και μεσαίων επιχειρήσεων, την τοπική οικονομική ανάπτυξη, την έρευνα και την τεχνολογική ανάπτυξη, την ανάπτυξη των διευρωπαϊκών δικτύων, συμπεριλαμβανομένης της εξασφάλισης της προσήκουσας πρόσβασης, στους τομείς των υποδομών μεταφορών, των τηλεπικοινωνιών και της ενέργειας, της προστασίας και της βελτίωσης του περιβάλλοντος λαμβάνοντας υπόψη τις γενικές αρχές της προφύλαξης και της προληπτικής δράσης, της επανόρθωσης -κατά προτεραιότητα στην πηγή τους- των επιβλαβών για το περιβάλλον ενεργειών, και της γενικής αρχής σύμφωνα με την οποία όποιος ρυπαίνει πληρώνει, προωθώντας ταυτοχρόνως την καθαρή και αποτελεσματική χρήση της ενέργειας και την ανάπτυξη των ανανεώσιμων πηγών ενέργειας, καθώς επίσης και την ισότητα μεταξύ των ανδρών και των γυναικών όσον αφορά την απασχόληση 7

(6) ότι το ΕΤΠΑ οφείλει να διαδραματίζει ιδιαίτερο ρόλο υπέρ της τοπικής οικονομικής ανάπτυξης, στο πλαίσιο της βελτίωσης του πλαισίου ζωής και της χωροταξικής ανάπτυξης, ιδίως μέσω της προώθησης των τοπικών συμφώνων για την απασχόληση 7

(7) ότι τα μέτρα κοινοτικού ενδιαφέροντος που έχουν ληφθεί με πρωτοβουλία της Επιτροπής, έχουν να διαδραματίσουν σημαντικό ρόλο στο πλαίσιο της υλοποίησης των γενικών στόχων των κοινοτικών διαρθρωτικών δράσεων όπως προβλέπεται στο άρθρο 1 του κανονισμού (ΕΚ) αριθ. . . . [κανονισμός για τα διαρθρωτικά ταμεία] 7

(8) ότι το ΕΤΠΑ συμβάλλει στην στήριξη καινοτόμων ενεργειών και τεχνικής αρωγής σύμφωνα με τα άρθρα 21 και 22 του κανονισμού (ΕΚ) αριθ. . . . [κανονισμός για τα διαρθρωτικά ταμεία] 7

(9) ότι χρειάζεται να καθοριστούν οι αρμοδιότητες για την έκδοση των εκτελεστικών διατάξεων και να προβλεφθούν ορισμένες μεταβατικές διατάξεις 7

(10) ότι χρειάζεται να καταργηθεί ο κανονισμός (ΕΟΚ) αριθ. 4254/88 του Συμβουλίου, της 19ης Δεκεμβρίου 1988, για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Κοινωνικό Ταμείο Περιφερειακής Ανάπτυξης (1), όπως τροποποιήθηκε από τον κανονισμό (ΕΟΚ) αριθ. 2083/93 (2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Αποστολή

Κατ' εφαρμογή του άρθρου 130 Γ της συνθήκης και του κανονισμού (ΕΚ) αριθ. [. . ./98] [για τα διαρθρωτικά ταμεία], το Ευρωπαϊκό Ταμείο Περιφερειακής Ανάπτυξης (ΕΤΠΑ) συμμετέχει στη χρηματοδότηση παρεμβάσεων όπως αυτές που ορίζονται στο άρθρο 9 παράγραφος 1 του εν λόγω κανονισμού, αποσκοπώντας στην προώθηση της οικονομικής και κοινωνικής συνοχής, μέσω της διόρθωσης των περιφερειακών ανισοτήτων και της συμμετοχής στην ανάπτυξη και στην μετατροπή των περιφερειών. Προς το σκοπό αυτό, το ΕΤΠΑ συμβάλλει επίσης στην προώθηση της αειφόρου ανάπτυξης και στη δημιουργία θέσεων απασχόλησης.

Άρθρο 2 Πεδίο εφαρμογής

1. Στο πλαίσιο της αποστολής του, όπως ορίζεται στο άρθρο 1, το ΕΤΠΑ συμμετέχει στη χρηματοδότηση:

α) παραγωγικών επενδύσεων οι οποίες επιτρέπουν τη δημιουργία ή τη διατήρηση μη πρόσκαιρων θέσεων απασχόλησης 7

β) επενδύσεων σε υποδομές:

i) στις περιφέρειες τις οποίες αφορά ο στόχος αριθ. 1, οι επενδύσεις σε υποδομές στις οποίες μπορεί να συμμετέχει το ΕΤΠΑ, είναι επενδύσεις που συμβάλλουν στην αύξηση του οικονομικού δυναμικού, στην ανάπτυξη, στη διαρθρωτική προσαρμογή και στην μη πρόσκαιρη απασχόληση αυτών των περιφερειών, συμπεριλαμβανομένων αυτών που συμβάλλουν στη δημιουργία και την ανάπτυξη των διευρωπαϊκών δικτύων στους τομείς των μεταφορών, των τηλεπικοινωνιών και της ενέργειας:

ii) στις περιφέρειες ή τις περιοχές τις οποίες αφορούν οι στόχοι αριθ. 1 και αριθ. 2, ή μέσω της κοινοτικής πρωτοβουλίας συνεργασίας που προβλέπεται στο άρθρο 19, παράγραφος 1 του κανονισμού (ΕΚ) αριθ. [. . ./98] [για τα διαρθρωτικά ταμεία], οι επενδύσεις σε υποδομές στις οποίες μπορεί να συμμετέχει το ΕΤΠΑ, είναι επενδύσεις που αφορούν τη διαμόρφωση χώρων και εκτάσεων/γηπέδων βιομηχανικού μαρασμού, την αναβάθμιση υποβαθμισμένων αστικών περιοχών, καθώς επίσης και την αναζωογόνηση και την άρση της απομόνωσης των αγροτικών περιοχών και των περιοχών οι οποίες εξαρτώνται από την αλιεία 7 αυτών των οποίων ο εκσυγχρονισμός ή η διαμόρφωση αποτελούν προϋπόθεση της δημιουργίας ή της ανάπτυξης οικονομικών δραστηριοτήτων οι οποίες συνεπάγονται δημιουργία θέσεων απασχόλησης, συμπεριλαμβανομένων των συνδέσεων σε υποδομές επικοινωνίας και άλλων που αποτελούν προϋπόθεση για την ανάπτυξη αυτών των δραστηριοτήτων 7

γ) της ανάπτυξης του ενδογενούς δυναμικού, μέσω μέτρων εμψύχωσης και στήριξης των πρωτοβουλιών τοπικής ανάπτυξης και απασχόλησης, καθώς και των δραστηριοτήτων των μικρών και μεσαίων επιχειρήσεων, συμπεριλαμβανομένων ιδίως:

i) των ενισχύσεων στις υπηρεσίες που παρέχονται στις επιχειρήσεις, ιδίως στους τομείς της διαχείρισης, των μελετών και ερευνών της αγοράς, καθώς επίσης και των υπηρεσιών οι οποίες παρέχονται από κοινού σε πλέον της μίας επιχειρήσεις,

ii) της χρηματοδότησης της μεταφοράς τεχνολογίας, στην οποία περιλαμβάνεται ιδίως η συλλογή και η διάδοση της πληροφόρησης και της χρηματοδότησης της υλοποίησης της καινοτομίας στις επιχειρήσεις,

iii) της βελτίωσης της πρόσβασης των επιχειρήσεων στις δυνατότητες χρηματοδότησης και πίστωσης, μέσω της δημιουργίας και της ανάπτυξης καταλλήλων μέσων χρηματοδότησης,

iv) των αμέσων ενισχύσεων στις επενδύσεις, όπως αυτές που ορίζονται στο άρθρο 27 παράγραφος 3 του κανονισμού (ΕΚ) αριθ. [. . ./98] [για τα διαρθρωτικά ταμεία], σε περίπτωση ανυπαρξίας καθεστώτος ενίσχυσης,

v) της πραγματοποίησης υποδομών περιορισμένων διαστάσεων,

vi) των ενισχύσεων στις δομές παροχής τοπικών υπηρεσιών, αποσκοπώντας στη δημιουργία νέων θέσεων απασχόλησης, εκτός από τα μέτρα τα οποία χρηματοδοτούνται από το ΕΚΤ.

δ) μέτρων τεχνικής αρωγής όπως προβλέπεται στο άρθρο 22 του κανονισμού (ΕΚ) αριθ. [. . ./98] [για τα διαρθρωτικά ταμεία].

Στις περιφέρειες τις οποίες αφορά ο στόχος αριθ. 1, το ΕΤΠΑ μπορεί να συμμετέχει στη χρηματοδότηση των επενδύσεων στον τομέα της εκπαίδευσης και της υγείας, συμβάλλοντας στη διαρθρωτική τους προσαρμογή.

2. Κατ' εφαρμογή της παραγράφου 1, η χρηματοδοτική συμμετοχή του ΕΤΠΑ στηρίζει, ιδίως, τους ακολούθους τομείς:

α) το παραγωγικό περιβάλλον, αποσκοπώντας κυρίως στην ανάπτυξη της ανταγωνιστικότητας και στις επενδύσεις διαρκείας των επιχειρήσεων, ιδίως των μικρών και μεσαίων επιχειρήσεων, καθώς επίσης και στην ελκυστικότητα των περιφερειών, ιδίως μέσω της αναβάθμισης του επιπέδου του εξοπλισμού τους σε υποδομές 7

β) την έρευνα και την τεχνολογική ανάπτυξη, αποσκοπώντας στην προώθηση της υλοποίησης των νέων τεχνολογιών και της καινοτομίας, ή στην ενίσχυση των ικανοτήτων έρευνας και τεχνολογικής ανάπτυξης σε περίπτωση που αυτό αποδεικνύεται αναγκαίο για την περιφερειακή ανάπτυξη 7

γ) την ανάπτυξη της κοινωνίας της πληροφόρησης 7

δ) την προστασία και τη βελτίωση του περιβάλλοντος, λαμβάνοντας υπόψη τις γενικές αρχές της προφύλαξης και της προληπτικής δράσης στην υποστήριξη της οικονομικής ανάπτυξης, και την αποτελεσματική και κατάλληλη χρησιμοποίηση της ενέργειας και την ανάπτυξη εναλλακτικών πηγών ενέργειας 7

ε) την ισότητα μεταξύ των ανδρών και των γυναικών όσον αφορά την απασχόληση, ιδίως μέσω της δημιουργίας επιχειρήσεων, και του συμβιβασμού μεταξύ της οικογενειακής και της επαγγελματικής ζωής 7

στ) την υπερεθνική, διασυνοριακή και διαπεριφερειακή συνεργασία στον τομέα της περιφερειακής ανάπτυξης.

Άρθρο 3 Κοινοτική πρωτοβουλία

1. Κατ' εφαρμογή του άρθρου 19 του κανονισμού (ΕΚ) αριθ. [. . ./98] [για τα διαρθρωτικά ταμεία], το ΕΤΠΑ συμβάλλει, σύμφωνα με το άρθρο 20 παράγραφος 1 του εν λόγω κανονισμού, στην υλοποίηση της κοινοτικής πρωτοβουλίας επί θεμάτων συνοριακής, υπερεθνικής και διαπεριφερειακής συνεργασίας η οποία αποσκοπεί στο να δώσει ώθηση στην αρμονική και ισόρροπη ανάπτυξη και διαμόρφωση του ευρωπαϊκού εδάφους.

2. Σύμφωνα με το άρθρο 20 παράγραφος 2 του κανονισμού (ΕΚ) αριθ. [. . ./98] [για τα διαρθρωτικά ταμεία], το αναφερόμενο στην παράγραφο 1, του παρόντος άρθρου, πεδίο εφαρμογής επεκτείνεται με την απόφαση για τη συμμετοχή των ταμείων σε μέτρα τα οποία είναι δυνατόν να χρηματοδοτούνται δυνάμει των κανονισμών (ΕΚ) αριθ. [. . ./98], (ΕΚ) αριθ. [. . ./98] και (ΕΚ) αριθ. [. . ./98] του Συμβουλίου, ούτως ώστε να υλοποιηθούν όλα τα μέτρα που προβλέπονται από το σχετικό πρόγραμμα κοινοτικής πρωτοβουλίας.

Άρθρο 4 Καινοτόμες ενέργειες

1. Σύμφωνα με το άρθρο 21 παράγραφος 1 του κανονισμού (ΕΚ) αριθ. [. . ./98], το ΕΤΠΑ μπορεί να συμμετέχει στη χρηματοδότηση:

α) μελετών με πρωτοβουλία της Επιτροπής που αποσκοπούν στην ανάλυση και στον εντοπισμό των προβλημάτων και των λύσεων που έχουν σχέση με την περιφερειακή ανάπτυξη, ιδίως όσον αφορά τα θέματα χωροταξίας και το αναπτυξιακό σχέδιο του κοινοτικού χώρου 7

β) πρότυπων πειραματικών σχεδίων με τα οποία ανιχνεύονται ή προτείνονται νέες λύσεις επί θεμάτων περιφερειακής ανάπτυξης, με στόχο οι λύσεις αυτές να μεταφερθούν, αφού αποδειχθεί η αξία τους, στις παρεμβάσεις 7

γ) των ανταλλαγών καινοτόμων εμπειριών που αποσκοπούν να αξιοποιήσουν, να προβάλουν και να μεταφέρουν την εμπειρία που θα έχει αποκτηθεί στον τομέα της περιφερειακής ανάπτυξης.

2. Σύμφωνα με το άρθρο 21 παράγραφος 2 του κανονισμού (ΕΚ) αριθ. [. . ./98], το προαναφερόμενο στην παράγραφο 1, του παρόντος άρθρου, πεδίο εφαρμογής επεκτείνεται από την απόφαση συμμετοχής των ταμείων σε μέτρα τα οποία είναι δυνατόν να χρηματοδοτούνται δυνάμει των κανονισμών (ΕΚ) αριθ. [. . ./98], (ΕΚ) αριθ. [. . ./98] και (ΕΚ) αριθ. [. . ./98] ούτως ώστε να υλοποιηθούν όλα τα μέτρα που προβλέπονται από το οικείο πρότυπο πειραματικό σχέδιο.

Άρθρο 5 Λεπτομέρειες εφαρμογής

Οι λεπτομέρειες εφαρμογής του παρόντος κανονισμού θεσπίζονται από την Επιτροπή σύμφωνα με τη διαδικασία του άρθρου 47 του κανονισμού (ΕΚ) αριθ. [. . ./98].

Άρθρο 6 Κατάργηση

Ο κανονισμός (ΕΟΚ) αριθ. 4254/88 του Συμβουλίου καταργείται από την 1η Ιανουαρίου 2000.

Ο παραπομπές στον καταργούμενο κανονισμό νοούνται ως παραπομπές στον παρόντα κανονισμό.

Άρθρο 7 Ρήτρα επανεξέτασης

Κατόπιν προτάσεως της Επιτροπής, το Συμβούλιο επανεξετάζει τον παρόντα κανονισμό το αργότερο έως τις 31 Δεκεμβρίου 2006.

Αποφασίζει σχετικά με την πρόταση αυτή σύμφωνα με τη διαδικασία του άρθρου 130Δ της συνθήκης.

Άρθρο 8 Μεταβατικές διατάξεις

Ισχύουν οι μεταβατικές διατάξεις που προβλέπονται στο άρθρο 52 του κανονισμού (ΕΚ) αριθ. [. . ./98].

Άρθρο 9 Έναρξη ισχύος

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 374 της 31.12.1988, σ. 15.

(2) ΕΕ L 193 της 31.7.1993, σ. 34.